Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 421/14/5506	Martin, 14.1.2015
EEČ : 2-40-14-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Martin
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:

Obvinený XXXXX pred probačným a mediačným úradníkom Okresného súdu v Martine dňa XXXXX uzavrel zmier s poškodeným XXXXX, nar. XXXXX, nakoľko obvinený vyhlásil, že spáchal skutok, za ktorý je stíhaný a  urobil opatrenie na náhradu škody vystavením zmenky zo dňa XXXXX, obsahujúcej záväzok obvineného nahradiť poškodenému škodu vo výške XXXXX splatných do XXXXX a poškodený vyhlásil, že dodržaním tejto dohody sú nároky poškodeného vo vzťahu k obvinenému v súvislosti s náhradou škody a inej ujmy  spôsobenej trestným činom v celom rozsahu uspokojené, rovnako    na účet Okresnej prokuratúry v Martine zložil peňažnú sumu vo výške XXXXX, určenú na všeobecne prospešné účely, pričom celá suma patrí štátu na peňažnú pomoc obetiam trestnej činnosti podľa osobitného zákona

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - Západ pod spisovou značkou ORP-1045/OZ-MT-2014.
dňa XXXXX, pri pohostinstve XXXXX, po predchádzajúcej telefonickej dohode, sa na uvedenom mieste stretol s poškodeným XXXXX, pričom na  XXXXX, ktorý práve vstával zo zeme, na ktorej sedel, zaútočil  tak, že ho opakovane dvakrát udrel rukou zovretou do päste do tváre, pričom poškodený následkom úderov spadol       na zem, kde vo fyzickom útoku pokračoval, jedenkrát ho veľkou intenzitou kopol      do oblasti nechránenej časti tváre, zasiahol mu nos a ústa, a takým konaním XXXXX, XXXXX bytom XXXXX, XXXXX, spôsobil zranenia -  otvorenú zlomeninu nosových kostí s posunom úlomkov, tržnú ranu sliznice hornej pery a odlomenie z horného rezáku, ktoré mu bránili v obvyklom spôsobe života bolestivosťou nosa a to aj nápravou posunutých úlomkov nosových kostí a chirurgickým zošívaním tržných rán, bolestivosťou pery, nutnosťou požívať len tekutú a kašovitú potravu, sťaženým dýchaním nosom a nutnosťou dodržiavať telesný pokoj.

Odôvodnenie: 
Uznesením povereného príslušníka PZ, Obvodného oddelenia PZ XXXXX - XXXXX XXXXX bolo podľa § 199 ods. 1Tr. por. začaté trestné stíhanie a súčasne podľa § 206 ods. 1 Tr. por. vznesené obvinenie XXXXX, XXXXX, pre prečin ublíženia na zdraví podľa § 156 ods. 1 Tr. zák.  na tom skutkovom základe, ako je uvedené vo výrokovej časti tohto uznesenia. 
Preskúmaním príslušného spisového materiálu som zistila, že v predmetnej veci  ide o prečin, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por.
Obvinený XXXXX pred probačným a mediačným úradníkom Okresného súdu v Martine dňa XXXXX uzavrel zmier s poškodeným XXXXX, nar. XXXXX, nakoľko obvinený vyhlásil, že spáchal skutok, za ktorý je stíhaný a  urobil opatrenie na náhradu škody vystavením zmenky zo dňa XXXXX obsahujúcej záväzok obvineného nahradiť poškodenému škodu XXXXX, splatných do XXXXX a poškodený vyhlásil, že dodržaním tejto dohody sú nároky poškodeného vo vzťahu k obvinenému v súvislosti s náhradou škody a inej ujmy  spôsobenej trestným činom v celom rozsahu uspokojené.
Obvinený aj poškodený so zmierom výslovne súhlasili a zhodne prehlásili, že zmier uzavreli slobodne, vážne, zrozumiteľne a určito, na znak čoho dohodu o zmieri podpísali.
Obvinený slobodne, vážne, zrozumiteľne a určito vyhlásil, že spáchal skutok, pre ktorý je stíhaný.	
Obvinený zložil na účet Okresnej prokuratúry v  Martine peňažnú sumu vo výške XXXXX  určenú štátu na peňažnú pomoc obetiam trestnej činnosti podľa osobitného zákona. 
Táto suma je primeraná závažnosti spáchaného trestného činu.
Obvinený a poškodený s týmto spôsobom skončenia veci v prípravnom konaní vyslovili súhlas. 
Obvinený nebol doposiaľ odsúdený, v registri trestov nemá žiaden záznam.
Obvinený má jeden záznam v registri priestupkov  pre priestupok podľa § XXXXX a bola mu uložená bloková pokuta, ktorú zaplatil na mieste.
Vyhodnotením všetkých vykonaných dôkazov a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci. 
 Preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná (§ 185 ods. 2 Tr. por.).

JUDr. Beáta Amchová
prokurátorka